117 
kun er naaet til den ad en Omvej gennem Undersøgelser af Mave- 
kirtlernes og Pankreas’ Sekretion, skyldes sikkert den Omstændighed, 
at det er saa meget lettere at fremkalde en Sekretion af Spytkirt¬ 
lerne end af de andre nævnte Kirtler, bl. a. fordi flere Irritamenter 
er i Stand til at bringe Sekretionen i Gang. Man har, naar man 
anvendte de forskellige Irritamenter, iagttaget, at der kom en Se¬ 
kretion i Gang, og man har derfor lettere kunnet overse, at Sekre¬ 
tionens Kigelighed og Sekretets Sammensætning ikke altid var den 
samme. Pawlow (82, S. 86) gør ogsaa opmærksom paa, hvor rimeligt 
det er, at Irritamenter af saa forskellig Beskaffenhed er i Stand til at 
bringe Spytsekretionen i Gang. Spytkirtlerne secernerer ved al 
Slags Føde for at hjælpe den til at passere Oesophagus, de secer¬ 
nerer dernæst forskelligt efter Fødens Beskaffenhed, men det kom¬ 
mer paa en Maade i anden Række, de secernerer endelig ogsaa ved 
ildesmagende Stoffer eller ved fint fordelte, ufordøjelige Stoffer i 
den Hensigt i Egenskab af Skyllevand at rense Munden og sætte 
Dyret i Stand til atter at spytte det indførte Stof ud. 
Spytsekretionen kan imidlertid komme i Stand ved Refleks 
gennem andre centripetale Nerver end de allerede nævnte. Hvorvel 
nogle af disse Tilfælde endnu maa regnes med til, hvad man for- 
staar ved normale fysiologiske Processer, hører andre dog mere til 
de patologiske Processer, og atter andre ere at betragte som rene 
Eksperimenter. Saaledes kan rimeligvis den ved Tilstedeværelsen 
af Parasiter i Tarmen foraarsagede Forøgelse af Spytsekretionen 
forklares som en reflektorisk Sekretion, ligeledes den Forøgelse, der 
ofte findes under Graviditet. Kvalme er ogsaa tidt ledsaget af en 
Forøgelse af Spytsekretionen og skyldes maaske i mange Tilfælde 
en Refleks fra Maven gennem N. Vagus. Saaledes har Oehl (79, 
S. 336) allerede i 1864 vist, at Irritation af Maveslimhinden for¬ 
øger Spytsekretionen, og at Forøgelsen indtræder samtidig med 
Kvalmen, og lige før Opkastningen begynder, medens der ingen 
Forøgelse af Sekretionen indtræder, hvis N. Vagus er overskaaret. 
Ogsaa gennem Sympathicus lykkedes det Oehl saavel som Czermack 
at fremkalde en Forøgelse af Spytsekretionen, men i mindre Grad 
